b'\n_START_ARTICLE_\nSlovenistika\n_START_PARAGRAPH_\nSloven\xc3\xadstika je znanstvena veda, ki preu\xc4\x8duje sloven\xc5\xa1\xc4\x8dino kot jezik in slovstvo (slovensko knji\xc5\xbeevnost v naj\xc5\xa1ir\xc5\xa1em pomenu)._NEWLINE_Kjer prou\xc4\x8duje jezik, je del (slavisti\xc4\x8dnega) jezikoslovja. Ker je predmet njenega raziskovanja nacionalni jezik, ima v Sloveniji polo\xc5\xbeaj nacionalne filologije._NEWLINE_Kjer pa raziskuje knji\xc5\xbeevnost, je slovenistika del literarne vede. V tradicionalem pogledu je slovenisti\xc4\x8den pogled (v primerjavi z drugimi, npr. komparativisti\xc4\x8dnim pogledom) na slovensko knji\xc5\xbeevnost specifi\xc4\x8den v tem, da jo obravnava kot nacionalno knji\xc5\xbeevnost. Slovenisti\xc4\x8dno literarno vedo zato \xc5\xa1e danes najbolj zanimata posebnost slovenske knji\xc5\xbeevnosti v primerjavi s knji\xc5\xbeevnostmi drugih narodov ter pomen knji\xc5\xbeevnosti za slovensko kulturno zavest.'